নাজিক আল-আবিদ
"জোয়ান অফ আর্ক অফ দ্য আরবস" নামে পরিচিত নাজিক আল-আবিদ (আরবি: نازك العابد) সিরিয়ার নারী অধিকার কর্মী, জাতীয়তাবাদী এবং সিরিয়ায় অটোমান ও ফরাসি উপনিবেশবাদের সমালোচক ছিলেন। তিনি মায়সালুন যুদ্ধের সময় আন্তর্জাতিক রেড ক্রস ও রেড ক্রিসেন্ট আন্দোলনের অগ্রদূত রেড স্টার সোসাইটি গঠনে ভূমিকা রাখার জন্য সিরিয়ান আর্মিতে পদমর্যাদা অর্জনকারী প্রথম মহিলা ছিলেন। তিনি সিরিয়ায় জাতীয় স্বাধীনতা এবং নারীদের কাজ ও ভোটের অধিকারের জন্য বিপ্লবী ছিলেন।